WiiVf EUROOPAN YHTEISÖJEN KOMISSIO 
Bryssel, 16.05.1997 
KOM(97)218 1opull. 
97/0137 (CNS) 
97/0138 (CNS) 
KOMISSION MUISTIO 
Kilpailusääntöjen soveltaminen lentoliikenteeseen 
Ehdotus 
NEUVOSTON ASETUKSEKSI (EY^ 
kilpailusääntöjen yksityiskohtaisesta soveltamisesta lentoliikenteen alalla toimiviin 
yrityksiin annetun asetuksen (ETY) N:o 3975/87 muuttamisesta 
Ehdotus 
NEUVOSTON ASETUKSEKSI <VM 
perustamissopimuksen 85 artiklan 3 kohdan soveltamisesta tiettyihin sopimusten, 
päätösten ja yhdenmukaistettujen menettelytapojen ryhmiin yhteisön ja 
kolmansien maiden välisen lentoliikenteen alalla 
(komission esittämät) 

Komission muistio 
Kilpailusääntöjen soveltaminen lentoliikenteeseen 
A. KILPAILUSÄÄNTÖJEN YKSITYISKOHTAISTA SOVELTAMISTA KOSKEVAN 
ASETUKSEN N:o 3975/87 MUUTTAMINEN 
Asiakirjan taustaa: tosiseikkojen kertaus 
1. Komissio esitti vuonna 1981 neuvostolle asetusehdotuksen, jossa vahvistettiin 
kilpailusääntöjen yksityiskohtainen soveltaminen lentoliikenteeseen, ja ehdotti 
yhteisön ja kolmansien maiden välisen kansainvälisen lentoliikenteen reittien 
sisällyttämistä asetuksen soveîlarnisalaan1. Kun ehdotusta tutkittiin neuvostossa 
tällöin ilmeni, että komission ehdotuksen hyväksyminen edellytti soveltamisalan 
rajaamista yhteisön sisäiseen kansainväliseen lentoliikenteeseen. Tästä syystä 
muutettiin komission muistiota N:o 22 sekä asetuksen (ETY) N:o 3975/873 
1 artiklan 2 kohtaa. 
2. Neuvoston asetuksella (ETY) N:o 3975/87 rajoitettiin kilpailusääntöjen 
noudattamisen valvomiseksi lentoliikenteen alalla tehtäviä tutkimuksia ja 
päätöksiä sekä seuraamusten määräämistä ja yksittäisten poikkeusten 
myöntämistä koskeva komission toimivalta alunperin jäsenvaltioiden väliseen 
kansainväliseen lentoliikenteeseen. Komission toimivalta ei ulottunut jäsen­
valtioiden sisäiseen liikenteeseen eikä jäsenvaltion ja kolmannen maan väliseen 
liikenteeseen. 
3. Yhteisöjen tuomioistuin vahvisti asiassa "Ahmed Saeed"4 11 päivänä huhtikuuta 
1989 antamassaan tuomiossa perustamissopimuksen 85 artiklan soveltamista 
koskevassa asiassa "Nouvelles frontières"5 annetun tuomion ja arvioi, että 
perustamissopimuksen 86 artiklaa voitaisiin soveltaa suoraan kansallisissa 
tuomioistuimissa, jopa perustamissopimuksen 87 artiklan nojalla annetun 
soveltamisasetuksen tai kartelleja käsittelevän toimivaltaisen kansallisen 
toimielimen tai komission toimenpiteiden puuttuessa (sovellettaessa perustamis­
sopimuksen 88 ja 89 artiklaa). Tämä tuomioistuimen tuomio merkitsee sitä, että 
jos määräävässä asemassa olevan lentoyhtiön onnistuu muilla kuin tavanomaisen 
kilpailupolitiikan tarjoamilla keinoilla poistaa kaikki hintakilpailu, tällainen 
toiminta katsotaan perustamissopimuksen 86 artiklan vastaiseksi määräävän 
aseman väärinkäytöksi, vaikka kysymyksessä olisi yhteisön sisäinen tai yhteisön ja 
kolmannen maan välinen lentoreitti. Koska mikään ryhmäpoikkeus ei anna 
lentoyhtiöille mahdollisuutta neuvotella tariffeista eikä varsinkaan sopia niistä 
yhteisön ja kolmansien maiden välisessä lentoliikenteessä, nämä neuvottelut tai 
sopimukset ovat 85 artiklan perusteella kiellettyjä ja ne ovat pätemättömiä, kun 
sen jäsenvaltion viranomaiset, jossa jonkin kyseessä olevan lentoyhtiön 
toimipaikka sijaitsee, tai komissio toteavat 88 ja 89 artiklan nojalla neuvottelujen 
tai sopimusten olevan yhteensopimattomia 85 artiklan kanssa. Tuomioistuin 
1 EYVLN:oC291, 12.11.1981. 
2 KOM(84) 72 lopullinen, 15.3.1984. 
3 EYVL N.oL 374, 31.12.1987, s.l. 
4 Asia 66/86, Ahm ed Saeed, yhteisöjen tuomioistuimen tuomio 11.4.1989, Kok. 1989, s. 803. 
5 Yhdistetyt asiat 209-213/84, Asjes, yhteisöjen tuomioistuimen tuomio 30.4.1986, Kok. 1986, s. 1425. 
2 
arvioi myös, että jäsenvaltio ei noudata perustamissopimuksen mukaisia 
velvoitteitaan, jos se hyväksyy tariffin, joka ei ole 85 tai 86 artiklan kanssa 
yhteensopiva. Tällaisesta tapauksesta olisi kyse esimerkiksi silloin, kun sovittu 
yhdenmukainen hintarakenne olisi seurausta sellaisista neuvotteluista, joille ei ole 
myönnetty poikkeusta 85 artiklan 3 kohdan nojalla. 
4. Jäsenvaltioiden sisäisten ja yhteisön ja kolmansien maiden välisen lentoliikenteen 
osalta voidaan todeta, että koska komissiolla ei ollut tällöin toimivaltaa myöntää 
poikkeuksia 85 artiklan 3 kohdan nojalla eikä mahdollisuutta käyttää 
tavanomaisia menettelyjä määräävän aseman väärinkäyttöä koskevissa asioissa 
päättämiseksi 86 artiklan mukaisesti, lentoliikenteen alalla esiintyi vieläkin 
olemassa olevaa huomattavaa epävarmuutta siitä, mitä menettelytapoja ja mitä 
sopimuksia sai laillisesti toteuttaa tai tehdä lentoreiteillä. Jos lentoliikenteen 
harjoittajat toimivat laittomasti, vaikka tahattomastikin, oli olemassa riski joutua 
tuomittavaksi kansallisiin tuomioistuimiin ja joutua maksamaan korvauksia. 
Lisäksi ennen lentoliikenteen kuljetus- ja rahtimaksujen vapaan määräytymisen 
periaatetta koskevalla asetuksella (ETY) N:o 2409/926 käynnistettyä kolmatta 
toimenpidekokonaisuutta lentoliikenteen vapauttamiseksi, jäsenvaltioissa esiintyi 
vastaavanlaista epävarmuutta, kun kysymys oli näillä lentoreiteillä toimivien 
yhtiöiden esittämien tariffien hyväksymisestä. Oikeusvarmuuden luomiseksi 
komissio pyysi neuvostolta tarvittavaa toimivaltaa 85 ja 86 artiklan 
yksityiskohtaisen soveltamisen selvittämiseksi yhteisön sisäisen ja ulkoisen 
lentoliikenteen osalta. 
5. Tästä syystä komissio ehdotti7 neuvostolle uudestaan vuonna 1989 niiden 
asetusten hyväksymistä, jotka laajentaisivat komission toimivallan kilpailu­
sääntöjen soveltamiseen jäsenvaltioiden sisäiseen sekä yhteisön ja kolmansien 
maiden väliseen lentoliikenteeseen. 
Jäsenvaltion sisäinen lentoliikenne 
6. Koska neuvoston oli säänneltävä kabotaasiliikennettä lentoliikenteen kolmannen 
vapauttamispaketin yhteydessä, oli tarpeen määrätä samanaikaisesti toimen­
piteistä, jotka mahdollistivat komissiolle kilpailusääntöjen soveltamisen 
jäsenvaltion sisäiseen liikenteeseen. 
7. Tämä johti siihen, että komissio veti takaisin vuoden 19898 ehdotuksensa sisäisen 
lentoliikenteen osalta ja esitti 25 päivänä heinäkuuta 1991 uuden asetus­
ehdotuksen9, jossa säädettiin asetuksen (ETY) N.o 3975/87 soveltamisesta myös 
sellaiseen liikenteeseen, joka toteutettiin kokonaisuudessaan yhden jäsenvaltion 
sisällä. Neuvosto hyväksyi tämän ehdotuksen 23 päivänä heinäkuuta 1992 
antamalla asetuksen (ETY) N:o 2410/9210. 
6 EYVL N:oL 240, 24.8.1992, s. 15. 
7 KOM(89) 417 lopullinen, 8.9.1989. 
8 EYVL N:o C 248, 29.9.1989, s.9. 
9 EYVL N:oC 225, 30.8.1991, s.9. 
10 EYVL N:o L 240, 24.8.1992, s. 18. 
Lentoliikenne yhteisön ja kolmansien maiden välisillä reiteillä 
8. Neuvosto ei kuitenkaan ole vielä toistaiseksi toteuttanut toimenpiteitä niiden 
komission ehdotusten osalta, jotka koskevat yhteisön ja kolmansien maiden 
välistä lentoliikennettä. 
9. Komissio arvioi yhteisön ja kolmansien maiden välisen lentoliikenteen osalta, että 
neuvoston vuoden 1989 ehdotuksen tarkastelun jälkeen on ilmennyt joitakin 
uusia seikkoja. Nämä uudet seikat vahvistavat komission mielestä tarvetta 
myöntää komissiolle nyt sama toimivalta näillä reiteillä tapahtuvan lentoliikenteen 
osalta kuin se toimivalta, joka komissiolle on myönnetty asetuksella (ETY) 
N:o 3975/87 kilpailusääntöjen noudattamisen varmistamiseksi yhteisön 
lentoasemien välisessä lentoliikenteessä. 
10. Yleisestä oikeudellisesta epävarmuudesta aiheutuvien syiden lisäksi, jotka olivat 
jo olemassa vuonna 1989 ja ovat edelleen (mainittu edellä tämän muistion 3 ja 
4 kohdassa), nämä uudet seikat ovat seuraavia: 
10.1. Sisämarkkinoiden vapauttaminen 
Sääntelykehystä on muutettu huomattavasti lentoliikenteen sisämarkkinoiden 
vapauttamista koskevan kolmannen toimenpidekokonaisuuden voimaantulon 
1 päivänä tammikuuta 1993 jälkeen ja siitä seuranneen markkinoiden suuremman 
vapautumisen jälkeen, jota täydennetään suunnitelmien mukaan huhtikuussa 1997 
kabotaasiliikenteen sallimisella rajoituksitta. 
Kun aiemmin olemassa olleita lentoliikenteen harjoittajia koskevia liiketoiminnan 
rajoituksia karsitaan yhä enemmän, kilpailukysymykset muuttuvat yhä 
ajankohtaisemmiksi. Itse asiassa komission muilta aloilta saamat kokemukset 
osoittavat, että kun yhtiö toimii markkinoilla, joilla esiintyy yhä enemmän 
kilpailua, on tarpeen, että yhtiöllä on laajr-alaisempia ja tehokkaampia 
toimintakeinoja tässä uudessa vapaammassa sääntelykehyksessä menestymiseksi, 
jotta voitaisiin taata tasa-arvoinen kilpailu toimijoiden välillä ja myös suojella 
kuluttajien etuja. 
On käynyt ilmeiseksi, että tietyille suurille, pääasiassa yhteisön ulkopuolisille 
lentoliikenteen harjoittajille tai tietyille liittoutumille, lennot yhteisön markkinoilla 
merkitsevät tietyissä tapauksissa ainoastaan kolmanteen maahan suuntautuvan 
lennon alkuosaa tai pidennystä lennolle. Tällaisissa tapauksissa yhteisön sisäiset 
lennot voidaan järjestää erityisesti käyttämällä yhteistä tunnusta toisen yhtiön 
kanssa ja tällöin ne katsotaan lentomatkan osaksi. 
Tällaisten toimintakeinojen myöntäminen komissiolle vaikuttaa välttämättömältä, 
jotta voitaisiin välttää käynnissä olevien vapauttamistoimenpiteiden myönteisten 
vaikutusten osittainen mitätöinti eurooppalaisten tai Euroopan ulkopuolisten 
toimijoiden kilpailua rajoittavan tai väärinkäyttöön perustuvan toiminnan kautta. 
Ne mahdollistaisivat myös usein yhteisöön kuuluvien pienten ja keskisuurten 
lentoyhtiöiden, jotka voivat kärsiä tällaisesta toiminnasta, tehokkaamman ja 
nopeamman suojelemisen erityisesti mahdollisten väliaikaisten toimenpiteiden 
myöntämisen avulla. 
10.2. Ulkoisen vaikutuksen vähäisyys 
- Yhteisön lentoliikenteen sisämarkkinoiden vapauttaminen, joka on neuvoston 
päätöksen mukainen tavoite ja jota neuvosto on toteuttanut vaiheittain 
hyväksymällä kolme toimenpidekokonaisuutta, on kuitenkin puutteellista niin 
kauan, kun nämä markkinat ovat epätäydelliset ulkoiselta tasoltaan. Markkinat 
ovat edelleen itse asiassa yhteisön jäsenvaltioiden ja kolmansien maiden 
kahdenvälisten sopimusten hallinnassa. Näihin sopimuksiin ei yleensä sisälly 
sellaista menettelyä, joka vahvistaisi yhteisön kilpailusääntöjen tehokkaan 
soveltamisjärjestelmän kun taas eräät kolmannet maat soveltavat omaa 
kilpailulainsäädäntöään yhteisön jäsenvaltioiden kanssa toimiessaan. Näiden 
sopimusten olemassaolo näyttää osaksi aiheuttavan yhteisön markkinoilla 
havaitun kilpailupaineen puuttumisen, kuten komission 22 päivänä lokakuuta 
1996 julkaistussa kolmannen toimenpidekokonaisuuden vaikutusta lento­
liikenteen vapauttamiseksi koskevassa komission kertomuksessa11 todettiin. 
Komissio on ehdottanut neuvotteluja kolmansien maiden kanssa lentoliikenteen 
sisämarkkinoiden suojelemiseksi ja jotta se voisi hillitä kahdenvälisten sopimusten 
mahdollisia vaikutuksia sisämarkkinoihin. Tämä seikka on johtanut osittain 
siihen, että neuvosto myönsi komissiolle yhteisön neuvotteluvaltuudet toisaalta 
maaliskuussa 1995 Sveitsin kanssa ja kesäkuussa 1996 Yhdysvaltojen kanssa 
käytyihin neuvotteluihin ja toisaalta Keski-Euroopan maiden kanssa käytyihin 
neuvotteluihin, joihin sisältyi myös kilpailuasioita. 
On myös mainittava, että neuvosto on jo aiemmin suostunut myöntämään 
komissiolle toimivallan soveltaa kilpailusääntöjä tiettyihin yhteisön ja kolmansien 
maiden välisiin lentoreitteihin. Yhteisön sekä Norjan ja Ruotsin välillä vuonna 
1992 tehtyyn ja vuonna 199312 muutettuun sopimukseen sisältyy kilpailua 
koskeva osa. Tammikuun 1 päivänä 1994 voimaan tullut sopimus Euroopan 
talousalueesta korvasi nämä sopimukset ja myös siihen sisältyy kilpailua koskeva 
osuus. 
10.3. Tarve luoda järjestelmällisempi oikeudellinen kehys nykyjärjestelmän 
puutteiden korjaamiseksi 
- Viimeaikainen uuden sukupolven liittoutumien nopea kehittyminen yhteisön ja 
kolmansien maiden välisen lentoliikenteen kohdalla (erityisesti EY-USA), joilla 
on huomattavaa vaikutusta kilpailuun13 erityisesti yhteisön sisämarkkinoilla, 
pakotti komission aloittamaan heinäkuussa 1996 perustamissopimuksen 
89 artiklan nojalla menettelyn joidenkin liittoutumien osalta, jotta voitaisiin 
toteuttaa täydellinen tutkimus niiden soveltuvuudesta yhteismarkkinoille ja eräistä 
niiden sisältämistä kilpailua rajoittavista toimenpiteistä suhteessa yhteisön 
kilpailusääntöihin. 
11 KOM(96)514 lopullinen, 22.10.1996. 
12 Euroopan talousyhteisön ja Norjan kuningaskunnan ja Ruotsin kuningaskunnan välisen siviili-
ilmailua koskevan sopimuksesta tekemisestä 22 päivänä kesäkuuta 1992 tehty neuvoston päätös, 
EYVL N:o L 200, 18.7.1992, s. 20, ja sopimuksen muuttamisesta 22 päivänä heinäkuuta 1993 tehty 
neuvoston päätös, EYVL N:o L 212, 23.8.1993, s. 17. 
13 Tällaiset liittoutumat voivat luoda markkinoillepääsyvaikeuksia niille toiminnan harjoittajille, joilla 
ei ole mahdollisuuksia vastustaa tällaista määräävää asemaa, jos niihin liittyy markkinoilla 
merkittävässä asemassa olevia suuria yhtiöitä. 
5 
Samanaikaisesti tämän komission toteuttaman perustamissopimuksen 
89 artiklassa tarkoitetun menettelyn kanssa kaksi jäsenvaltioita on myös katsonut 
tarpeelliseksi aloittaa perustamissopimuksen 88 artiklassa tarkoitetun menettelyn, 
jotta voitaisiin päättää, ovatko nämä kaksi liittoutumaa luvallisia kilpailusääntöjen 
mukaan. 
Jäsenvaltion perustamissopimuksen 88 artiklan nojalla ja Euroopan komission 
perustamissopimuksen 89 artiklan nojalla toteuttama, kahden viranomaisen 
suorittama saman sopimuksen kaksinkertainen tutkiminen ei ole ainoastaan 
kallista sopimuspuolina oleville yrityksille sekä rahoituksellisesta että ajankäyttöä 
koskevasta näkökulmasta, vaan aiheuttaa niille myös suurta oikeudellista 
epävarmuutta. 
Asetuksen (ETY) N:o 3975/87 soveltamisalan ulottaminen kansainvälisiin 
lentoliikenteen reitteihin kolmansien maiden kanssa tarjoaisi siis yrityksille 
selkeän edun, joka merkitsisi sitä, että niiden sopimuksen laillisuutta suhteessa 
yhteisön kilpailusääntöihin valvoisi yksi taho keveämmän ja suoremman 
menettelyn kautta kuin perustamissopimuksen 89 artiklassa tarkoitettu menettely, 
eikä ristiriitaisten päätösten vaaraa olisi. 
On huomattava, että eurooppalaisten ja yhdysvaltalaisten yhtiöiden välillä tehdyt 
yhteistyösopimukset joutuvat Yhdysvaltojen viranomaisten tarkan tutkimuksen 
kohteeksi, sillä viranomaiset soveltavat kilpailulainsäädäntöään liikesuhteisiin 
yhteisön kanssa ja asettavat mahdollisesti ehtoja eurooppalaisille lentoyhtiöille, 
kun taas komissiolla ei tällä hetkellä ole toimivaltaa vaatia perustamissopimuksen 
85 artiklan 3 kohdan perusteella yhdysvaltalaisilta lentoyhtiöiltä mahdollisten 
ehtojen täyttämistä, jotta se voisi tarvittaessa myöntää tällaisille sopimuksille 
poikkeuksen. 
Koko Euroopan tasolla uhkaa syntyä samanlainen liittoutumisilmiö kuin yhteisön 
ja Yhdysvaltojen välisillä reiteillä havaitut liittoutumiset. Itse asiassa jäsen­
valtioiden ja kolmansien maiden kuten Sveitsin välisten lentojen määrä on myös 
lisääntynyt huomattavasti. Mahdolliset yhteistyösopimukset lentoyhtiöiden välillä, 
jotka koskevat Sveitsin ja kaikkien tai joidenkin yhteisön jäsenvaltioiden välistä 
liikennettä, eivät tällä hetkellä14 kuulu komission toimivaltaan asetuksen (ETY) 
N:o 3975/87 nojalla. Komissio voi tutkia niitä ainoastaan perustamissopimuksen 
89 artiklan nojalla. Komissio päättikin 27 päivänä marraskuuta 1996 aloittaa 
kyseisessä artiklassa tarkoitetun menettelyn näitä lentoreittejä koskevia 
yhteistyösopimuksia vastaan tutkiakseen noudatetaanko niissä kilpailusääntöjä. 
Lisäksi Itä-Euroopassa esiintyneiden poliittisten ja taloudellisten muutosten 
seurauksena odotettu muutos alueen lentoliikenteen toimintaedellytyksissä johtaa 
todennäköisesti useiden yhteistyösopimusten tekemiseen eurooppalaisten 
lentoyhtiöiden kanssa, jotka voivat aiheuttaa vaikutuksia yhteisössä. 
11. Tästä syystä komissio ehdottaa uudelleen neuvostolle, että se hyväksyisi nämä 
kaksi asetusta, mikä mahdollistaisi komissiolle yhteisön kilpailusääntöjen 
soveltamisen lentoliikenteeseen yhteisön ja kolmansien maiden välisillä 
14 Tämänhetkisillä ehdotuksilla ei ole vaikutusta suunniteltuun yhteisön ja Sveitsin väliseen 
sopimukseen, joka koskee liikenteen alan kysymyksiä mukaan luettuna lentoliikenne. 
6 
lentoreiteillä. Komissio esittää tässä tarkoituksessa kaksi uutta ehdotusta, jotka 
korvaavat vuonna 1989 tehdyt ehdotukset kuten tämän muistion 21 kohdasta 
ilmenee. 
12. Ensimmäinen asetus muuttaisi neuvoston asetusta (ETY) N.o 3975/87 
seuraavalla kahdella tavalla: 
i. Poistetaan 1 artiklan 2 kohta, jossa rajataan soveltamisala yhteisön 
lentoasemien väliseen lentoliikenteeseen. 
Komissio korostaa, että yhteisön kilpailuoikeutta sovellettaisiin ainoastaan 
silloin, jos kyseisellä tapauksella on vaikutusta jäsenvaltioiden väliseen 
kauppaan. Tällaisen vaikutuksen olemassaolo olisi määritettävä 
tapauskohtaisesti. 
ii. Lisätään artikla, jossa säädetään kuulemisesta ja tarvittaessa neuvotteluista 
neuvoston direktiivien perusteella tapauksissa, joissa yhteisön kilpailuoikeus ja 
kolmansien maiden lait, asetukset tai hallinnolliset määräykset15 tai yhteisön ja 
kolmansien maiden välisillä lentoreiteillä sovellettaviin sopimuksiin sisältyvät 
määräykset ovat keskenään ristiriitaisia. 
B. KOMISSION VALTUUTTAMINEN MYÖNTÄMÄÄN TIETTYJÄ RYHMÄ-
POIKKEUKSIA 
13. Lentoliikenteen sisämarkkinoiden vapauttamistoimenpiteiden ja tämän alan 
yrityksiin sovellettavien kilpailusääntöjen samanaikaisen soveltamisen yhteydessä 
neuvosto on myöntänyt komissiolle toimivallan antaa ryhmäpoikkeuksia koskevia 
asetuksia, jotta lentoliikenteen harjoittajien olisi mahdollista sopeutua vähitellen 
ympäristöön, jossa on enemmän kilpailua. 
14. Komission kokemus tällä alalla osoittaa, että yleisesti ottaen ryhmäpoikkeukset 
vastaavat lentoliikenteen harjoittajien ja muiden toimijoiden todelliseen 
oikeusvarmuuden tarpeeseen ja kannustavat samanaikaisesti toimijoita 
luopumaan aikaisemmista kilpailua rajoittavista sopimuksista. Tällaista tarvetta 
esiintyy myös yhteisön ja kolmansien maiden välisessä lentoliikenteessä. 
15. Näin ollen sitten, kun neuvoston asetuksen (ETY) No 3975/87 soveltamisalaan 
kuuluu myös yhteisön ja kolmansien maiden välinen lentoliikenne, komissio 
katsoo, että sillä pitäisi myös olla toimivalta myöntää ryhmäpoikkeuksia näille 
reiteille vastaavalla tavalla kuin nykyisin sen toimivallan mukaisesti, josta on 
säädetty yhteisön jäsenvaltioiden lentoasemien välisen lentoliikenteen osalta 
asetuksessa (ETY) No 3976/87, sellaisena kuin se on muutettuna asetuksella 
(ETY)N:o2411/9216. 
16. Toinen neuvostolle ehdotettu asetus mahdollistaisi komissiolle näin ollen 
ryhmäpoikkeusten myöntämisen yhteisön ja kolmansien maiden välisen kansain­
välisen lentoliikenteen alalla tehdyille lentoyhtiöiden sopimuksille, päätöksille ja 
15 Tämäntyyppinen säännös esiintyy neuvoston asetuksessa (ETY) N:o 4056/86, jossa vahvistetaan 85 ja 
86 artiklan yksityiskohtainen soveltaminen meriliikenteeseen. Kysymyksessä on asetuksen 9 artikla, 
jossa käsitellään kansainvälisoikeudellisia ristiriitoja. 
16 EYVL N.o L 374, 31.12.1987, s. 9 ja EYVL N:oL 240, 24.8.1992, s.19. 
7 
yhdenmukaistetuille menettelytavoille liittyen yhteiseen suunnitteluun, 
kapasiteetin ja aikataulujen yhteensovittamiseen, tulojen jakamiseen, 
matkustajaliikennettä ja matkatavaroita koskevien tariffineuvottelujen 
järjestämiseen, jos ne ovat välttämättömiä interline-järjestelmälle, palvelun 
yhteiskäyttöön uudella tai vähän liikennöidyllä reitillä sekä lähtö- ja 
saapumisaikojen jakamiseen yhteisön lentoasemilla. 
17. Tämä toinen asetus muistuttaa pitkälti neuvoston asetusta (ETY) N:o 3976/87, 
sellaisena kuin se on muutettuna neuvoston asetuksella (ETY) N:o 2411/92. 
Luettelo niistä sopimuksista, joiden osalta komissio pyytää valtuutusta 
ryhmäpoikkeusten myöntämiseen, eroaa siinä suhteessa, että siihen sisältyy 
tulojen jakaminen ja kapasiteettien yhteensovittaminen, jotta voitaisiin ottaa 
huomioon tietyillä yhteisön ja kolmansien maiden välisillä reiteillä vallitseva 
tilanne. Siihen sisältyy myös täydentävä säännös (7 artiklan 4 kohta), joka 
mahdollistaa toimimisen niissä erityistilanteissa, joita voi syntyä, jos ehtojen tai 
velvoitteiden rikkomiset tai 85 artiklan 3 kohdan kanssa yhteensopimattomat 
vaikutukset ovat seurausta kolmansien maiden lakeja, asetuksia tai hallinnollisia 
määräyksiä koskevista toimenpiteistä tai yhteisön ja kolmansien maiden välisessä 
lentoliikenteessä sovellettaviin sopimuksiin sisältyvistä määräyksistä. Jos 
kysymyksessä on yhteisön ulkoinen lentoreitti, yhteisön on otettava huomioon 
tällaiset lainvalintasäännöt ja tarve niiden käsittelyyn yhteisön lainsäädäntöä 
noudattaen. 
18. Komissio katsoo, että kilpailunrajoitukset yhteisön ja kolmansien maiden välisillä 
lentoreiteillä uhkaavat eräissä tapauksissa vääristää välittömästi kilpailua 
yhteisössä samalla tavoin kuin yhteisön sisäisillä lentoreiteillä esiintyvä kilpailun 
rajoittaminen. 
19. Komissio aikoo antaa ehdotetun neuvoston asetuksen perusteella myönnettävän 
toimivallan nojalla täytäntöönpanoasetuksia, joissa säädetään tietyin täytetyin 
edellytyksin ja velvoittein myönnettävistä ryhmäpoikkeuksista, joissa otetaan 
huomioon tällä hetkellä yhteisön lentoasemien välisen lentoliikenteen alalla 
sovellettavien ryhmäpoikkeusten tilanne. Tällaisessa ryhmäpoikkeuksessa 
otettaisiin periaatteessa huomioon se olemassa oleva yleinen sääntelykehys, joka 
koskee yhteisön ja kolmansien maiden välisiä lentoreittejä. Kyseinen poikkeus on 
myönnettävä rajatuksi ajaksi ja sen soveltamisalaa on tarkistettava säännöllisesti, 
jotta voidaan ottaa huomioon todennäköisesti kilpailun kiristymiseen johtava 
kehitys. 
20. On itsestään selvää, että lentoyhtiöillä säilyy vapaus tehdä muunlaisia 
yhteistyösopimuksia ja ilmoittaa niistä komissiolle yksittäisen poikkeuksen 
saamiseksi. 
C. PERUUTETAAN VUODEN 1989 EHDOTUKSET. JOIDEN TARKOITUKSENA 
OLI SOVELTAA KILPAILUSÄÄNTÖJÄ JA VALTUUTTAA KOMISSIO 
MYÖNTÄMÄÄN RYHMÄPOIKKEUKSIA YHTEISÖN JA KOLMANSIEN MAIDEN 
VÄLISILLÄ LENTOREITEILLÄ 
21. Komission tässä muistiossa esittämät kaksi asetusehdotusta kuuluvat Euroopan 
talousalueesta tehdyn sopimuksen soveltamisalaan ja ne ovat tästä syystä sen 
kannalta merkityksellisiä. Ne korvaavat vuonna 1989 esitetyt ehdotukset, jotka 
on julkaistu asiakirjassa KOM (89) 417 lopullinen (liitteet I ja III) ja jotka 
neuvosto palautti 8 päivänä syyskuuta 1989. 
22. Tästä syystä nämä kaksi komission ehdotusta vuodelta 198917 peruutetaan. 
17 EYVL N:o C 248, 29.9.1989, sivut 7 ja 10. 
97/0137 (CNS) 
Ehdotus 
NEUVOSTON ASETUKSEKSI (EY) 
kilpailusääntöjen yksityiskohtaisesta soveltamisesta lentoliikenteen alalla toimiviin 
yrityksiin annetun asetuksen (ETY) N:o 3975/87 muuttamisesta 
EUROOPAN YHTEISÖJEN NEUVOSTO, joka 
ottaa huomioon Euroopan yhteisön perustamissopimuksen, ja erityisesti sen 87 artiklan, 
ottaa huomioon komission ehdotuksen18, 
ottaa huomioon Euroopan parlamentin lausunnon19, 
ottaa huomioon talous ja sosiaalikomitean lausunnon20, 
sekä katsoo, että 
neuvoston asetus (ETY) N:o 3975/8721, sellaisena kuin se on viimeksi muutettuna 
asetuksella (ETY) No 2410/9222, on osa toisiinsa liittyviä toimenpiteitä, jotka neuvosto 
on toteuttanut ensimmäisenä vaiheena sisämarkkinoiden toteuttamiseksi liikenteen alalla; 
sen soveltamisala on sen vuoksi alunperin rajoitettu yhteisön lentoasemien väliseen 
kansainväliseen lentoliikenteeseen; koska neuvosto on päättänyt säädellä kabotaasi­
liikennettä kolmannen toimenpidekokonaisuuden yhteydessä lentoliikenteen 
vapauttamiseksi ja sisällyttää yhteisön vapauttamistoimenpiteiden soveltamisalaan myös 
jäsenvaltion sisäinen lentoliikenne, on ollut tarpeen toteuttaa toimenpiteitä, jotka antavat 
komissiolle mahdollisuuden soveltaa kilpailusääntöjä jäsenvaltion sisäiseen 
lentoliikenteeseen; tämän vuoksi neuvosto on muuttanut asetuksen (ETY) N:o 3975/87 
soveltamisalaa asetuksella (ETY) N:o 2410/92 sisällyttämällä soveltamisalaan jäsenvaltion 
sisäisen lentoliikenteen, 
näin ollen komissiolla ei tällä hetkellä ole keinoja suoraan tutkia epäiltyjä 
perustamissopimuksen 85 ja 86 artiklan rikkomisia yhteisön lentoaseman ja kolmannen 
maan lentoaseman välillä eikä komissiolla ole tarvittavaa toimivaltaa tehdä päätöksiä tai 
määrätä seuraamuksia toteamansa rikkomisen lopettamiseksi, 
ne menettelytavat, jotka ovat omiaan rajoittamaan kilpailua yhteisön ja kolmansien maiden 
välisen lentoliikenteen alalla, voivat vaikuttaa jäsenvaltioiden väliseen kauppaan; siksi on 
suotavaa antaa säännökset, joiden nojalla komissio voi tiiviissä ja jatkuvassa yhteydessä 
jäsenvaltioiden toimivaltaisiin viranomaisiin toteuttaa tällä lentoliikenteen alalla tarvittavia 
toimenpiteitä perustamissopimuksen 85 ja 86 artiklan soveltamiseksi, 
18 EYVLN:oC 
19 EYVLN:oC 
20 EYVL N:o C 
21 EYVL N:oL 374, 31.12.1987, s. 1. 
22 EYVL N:o L 240, 24.8.1992, s. 18. 
10 
asetus (ETY) N.o 3975/87 on luonut selkeän ja luotettavan oikeudellisen kehyksen 
kilpailusääntöjen soveltamiselle yhteisön lentoasemien väliseen lentoliikenteeseen; tästä 
syystä tämän asetuksen soveltamisalaa olisi laajennettava yhteisön ja kolmansien maiden 
lentoasemien väliseen kansainväliseen lentoliikenteeseen, ja 
ottaen huomioon yhteisön ja kolmansien maiden lentoasemien välisen kansainvälisen 
lentoliikenteen ominaispiirteet, asetuksen (ETY) N:o 3975/87 säännösten soveltaminen 
tällä alalla voisi joissakin tapauksissa aiheuttaa ristiriitatilanteita niiden ja kyseessä oleviin 
palveluihin tai lentoreitteihin sovellettavien kolmansien maiden lakien ja sääntöjen tai 
jäsenvaltioiden ja kolmansien maiden välisiin kansainvälisiin sopimuksiin sisältyvien 
määräysten välillä; tällaisissa tapauksissa yhteisön oikeuden noudattamiseksi on 
toteutettava asianmukaiset toimenpiteet ottaen huomioon yhteisön edut ja kansainvälisestä 
oikeudesta johtuvat yhteisön velvoitteet, 
ON ANTANUT TÄMÄN ASETUKSEN: 
1 artikla 
Muutetaan asetus (ETY) N:o 3975/87 seuraavasti: 
1. Poistetaan 1 artiklan 2 kohta. 
2. Lisätään artikla seuraavasti. 
"18 a artikla 
Lainvalintasäännöt 
1. Jos tämän asetuksen soveltaminen on jossakin erityistapauksessa omiaan johtamaan 
ristiriitaan kolmansien maiden lakien, asetusten tai hallinnollisten määräysten tai 
yhteisön ja kolmansien maiden välisessä lentoliikenteessä sovellettaviin sopimuksiin 
sisältyvien määräysten kanssa, komissio järjestää mahdollisimman pian neuvottelut 
kyseisen maan toimivaltaisten viranomaisten kanssa " 
2 artikla 
Tämä asetus tulee voimaan seuraavana päivänä sen jälkeen, kun se on julkaistu Euroopan 
yhteisöjen virallisessa lehdessä. 
Tämä asetus on kaikilta osiltaan velvoittava, ja sitä sovelletaan sellaisenaan kaikissa 
jäsenvaltioissa. 
Tehty Brysselissä 
Neuvoston puolesta 
puheenjohtaja 
n 
97/0138 (CNS) 
Ehdotus 
NEUVOSTON ASETUKSEKSI (EY) 
perustamissopimuksen 85 artiklan 3 kohdan soveltamisesta tiettyihin sopimusten, 
päätösten ja yhdenmukaistettujen menettelytapojen ryhmiin yhteisön ja 
kolmansien maiden välisen lentoliikenteen alalla 
EUROOPAN YHTEISÖJEN NEUVOSTO, joka 
ottaa huomioon Euroopan yhteisön perustamissopimuksen, ja erityisesti sen 87 artiklan, 
ottaa huomioon komission ehdotuksen23, 
ottaa huomioon Euroopan parlamentin lausunnon24, 
ottaa huomioon talous-ja sosiaalikomitean lausunnon25, 
sekä katsoo, että 
neuvoston asetuksessa (ETY) N.o 3975/8726, sellaisena kuin se on viimeksi muutettuna 
asetuksella (ETY) N:o ...27, määritetään kilpailusääntöjen yksityiskohtainen soveltaminen 
lentoliikenteen alan yrityksiin, 
yhteisön ja kolmansien maiden kansainvälisen lentoliikenteen alaa ohjaa tällä hetkellä 
jäsenvaltioiden ja kolmansien maiden välisten kansainvälisten ja kahdenvälisten sopimusten 
verkko; monet sopimukset rohkaisevat lentoliikenteen harjoittajia toimimaan yhteistyössä 
liiketaloudellisesti merkittävien kysymysten osalta tai antavat luvan siihen; lentoliikenteen 
harjoittajien on näiden sopimusten osalta noudatettava perustamissopimuksen 
kilpailusääntöjä, joita sovelletaan kokonaisuudessaan kaikkeen yhteisön oikeuden 
soveltamisalaan kuuluvaan lentoliikennetoimintaan; kilpailusääntöjen soveltamisessa on 
kuitenkin otettava huomioon se, että on suotavaa käsitellä mahdollisia lainvalintasääntöjä 
yhteisön oikeutta noudattaen; lentoliikenteen harjoittajille on oltava mahdollista harjoittaa 
toimintaansa sellaisessa ympäristössä, joka takaa kohtuullisen oikeusvarmuuden tason 
kilpailusääntöjen osalta, 
komissiolla on oltava toimivalta antamalla asetus julistaa, että 85 artiklan 1 kohdan 
määräyksiä ei sovelleta tiettyihin yritysten välisten sopimusten, yritysten yhteenliittymien 
päätösten ja yhdenmukaistettujen menettelytapojen ryhmiin, 
on erityisesti toivottavaa säätää ryhmäpoikkeuksista tiettyjen sopimusten, päätösten ja 
yhdenmukaistettujen menettelytapojen osalta; tiiviissä yhteistyössä jäsenvaltioiden kanssa 
toimivalle komissiolle on oltava mahdollista määritellä täsmällisesti näiden poikkeusten 
soveltamisala ja niihin liittyvät edellytykset, 
23 EYVL N:o C 
24 EYVL N.o C 
25 EYVL N:o C 
26 EYVL N:oL 374, 31.12.1987, s. 1. 
27 Katso tämän virallisen lehden sivu .... 
12 
poikkeus on mahdollista saada ainoastaan, jos 85 artiklan 3 kohdassa luetellut edellytykset 
täytetään; komissiolla on siis oltava toimivalta toteuttaa aiheelliset toimenpiteet, jos käy 
ilmi, että sopimuksella on 85 artiklan 3 kohdan kanssa yhteensopimattomia vaikutuksia; 
tämän vuoksi komission on ensin annettava suosituksia osapuolille ja tehtävä päätökset 
sen jälkeen, ja 
tämä asetus ei vaikuta perustamissopimuksen 86 ja 90 artiklan soveltamiseen, 
ON ANTANUT TÄMÄN ASETUKSEN: 
1 artikla 
Tätä asetusta sovelletaan yhteisön ja kolmansien maiden väliseen kansainväliseen 
lentoliikenteeseen. 
2 artikla 
1. Komissio voi perustamissopimuksen 85 artiklan 3 kohdan mukaisesti asetuksella 
julistaa, tämän kuitenkaan rajoittamatta asetuksen (ETY) N:o 3975/87 soveltamista, 
ettei 85 artiklan 1 kohtaa sovelleta tiettyihin yhteisön ja yhden tai useamman 
kolmannen maan välisiä kansainvälisiä lentoreittejä koskeviin yritysten välisten 
sopimusten, yritysten yhteenliittymien päätösten ja yhdenmukaistettujen menettely­
tapojen ryhmiin. 
2. Komissio voi erityisesti antaa asetuksia sellaisista sopimuksista, päätöksistä ja 
yhdenmukaistetuista menettelytavoista, joiden kohteena ovat seuraavat asiat: 
a) yhteinen suunnittelu, säännöllisen lentoliikenteen kapasiteetin ja aikataulujen 
yhteensovittaminen, 
b) säännöllisestä lentoliikenteestä saatavien tulojen jakaminen, 
c) hintaneuvottelujen järjestäminen matkustaja- ja matkatavaramaksujen osalta, 
d) säännöllinen yhteinen lentoliikenne uudella tai vähän liikennöidyllä reitillä, 
e) lähtö- ja saapumisaikojen jakaminen ja aikataulujen laatiminen; komissio valvoo, 
että nämä säännöt ovat yhdenmukaisia neuvoston laatimien käyttäytymis­
sääntöjen kanssa. 
3. Komission asetuksissa määritellään niiden sopimusten, päätösten ja yhden­
mukaistettujen menettelytapojen ryhmät, joihin asetuksia sovelletaan, tämän 
rajoittamatta 2 kohdan säännöksiä, ja täsmennetään erityisesti: 
a) rajoitukset tai ehdot, joita voi olla sopimuksissa, päätöksissä ja yhden­
mukaistetuissa menettelytavoissa taikka joita ei sallita niissä; 
b) ehdot, jotka on oltava sopimuksissa, päätöksissä, ja yhdenmukaistetuissa 
menettelytavoissa, taikka kaikki muut edellytykset, jotka on täytettävä; 
c) lentoreitit, joihin niitä sovelletaan. 
13 
3 artikla 
Edellä 2 artiklan nojalla annettava asetus annetaan määräajaksi. 
Se voidaan kumota tai sitä voidaan muuttaa, jos olosuhteet muuttuvat sellaisten seikkojen 
osalta, joilla oli keskeinen merkitys sitä annettaessa, tällöin on säädettävä määräajasta 
aikaisemmassa asetuksessa tarkoitettujen sopimusten ja yhdenmukaistettujen menettely­
tapojen muuttamiseksi. 
4 artikla 
Edellä 2 artiklan nojalla annettavassa asetuksessa voidaan säätää, että sitä sovelletaan 
taannehtivasti sellaisiin sopimuksiin, päätöksiin tai yhdenmukaistettuihin menettely­
tapoihin, jotka ovat olemassa sen voimaantulopäivänä. 
5 artikla 
Ennen kuin komissio antaa asetuksen, sen on julkaistava asetusluonnos ja pyydettävä 
kaikkia, joita asia koskee, esittämään huomautuksensa määräajassa, jonka komissio 
asettaa ja joka ei saa olla kuukautta lyhyempi. 
6 artikla 
Komission on kuultava asetuksen (ETY) N:o 3975/87 8 artiklan 3 kohdan nojalla 
perustettua lentoliikenteen alan kilpailunrajoituksia ja määräävää markkina-asemaa 
käsittelevää neuvoa-antavaa komiteaa ennen asetusluonnoksen julkaisemista ja asetuksen 
antamista. 
7 artikla 
1. Jos asianomaiset luonnolliset henkilöt tai oikeushenkilöt eivät noudata sellaista 
edellytystä tai velvoitetta, joka on 2 artiklassa tarkoitetussa asetuksessa myönnetyn 
poikkeuksen edellytyksenä, komissio voi, jollei 4 artiklasta muuta johdu, tämän 
rikkomisen lopettamiseksi: 
a) osoittaa suosituksia näille henkilöille, ja 
b) jos näitä suosituksia ei noudateta sekä kyseessä olevan rikkomisen vakavuudesta 
riippuen, tehdä päätöksen, jossa joko kielletään henkilöitä toteuttamasta tiettyjä 
toimenpiteitä tai velvoitetaan ne toteuttamaan tiettyjä toimenpiteitä tai 
samanaikaisesti kun se poistaa henkilöiltä niiden nauttimasta ryhmäpoikkeuksesta 
koituvan edun myöntää niille asetuksen (ETY) N:o 3975/87 4 artiklan 3 kohdan 
mukaisesti yksittäisen poikkeuksen taikka poistaa henkilöiltä niiden nauttimasta 
ryhmäpoikkeuksesta koituvan edun. 
2. Jos komissio omasta aloitteestaan taikka jäsenvaltioiden tai sellaisten luonnollisten 
henkilöiden tai oikeushenkilöiden pyynnöstä, jotka osoittavat asian koskevan 
oikeuttaan toteaa, että 2 artiklan 2 kohdan nojalla annetussa asetuksessa tarkoitetuilla 
sopimuksilla, päätöksillä tai yhdenmukaistetuilla menettelytavoilla jossakin erityisessä 
tapauksessa on kuitenkin tiettyjä perustamissopimuksen 85 artiklan 3 kohdassa 
määrättyjen edellytysten kanssa ristiriitaisia vaikutuksia tai 86 artiklassa kiellettyjä 
vaikutuksia, se voi evätä tälle sopimukselle, päätökselle tai yhdenmukaistetulle 
menettelytavalle annetusta ryhmäpoikkeuksesta johtuvat edut ja toteuttaa asetuksen 
14 
(ETY) N:o 3975/87 13 artiklan nojalla asianmukaiset toimenpiteet tämän rikkomisen 
lopettamiseksi. 
3. Komissio voi osoittaa asianomaisille henkilöille suosituksia rikkomisen lopettamiseksi 
ennen kuin se tekee päätöksen 2 kohdan nojalla. 
4. Jos 1 tai 2 kohdassa tarkoitettu tilanne on seurausta kolmannen maan laeista, 
asetuksista tai hallinnollisista määräyksistä tai yhteisön ja kolmannen maan väliseen 
lentoliikenteeseen sovellettavaan sopimukseen sisältyvistä määräyksistä, komissio 
soveltaa asetuksen (ETY) N.o 3975/87 18 a artiklaa ennen ryhmäpoikkeuksesta 
koituvan hyödyn poistamista. 
8 artikla 
Tämä asetus tulee voimaan seuraavana päivänä sen jälkeen, kun se on julkaistu Euroopan 
yhteisöjen virallisessa lehdessä. 
Tämä asetus on kaikilta osiltaan velvoittava, ja sitä sovelletaan sellaisenaan kaikissa 
jäsenvaltioissa. 
Tehty Brysselissä 
Neuvoston puolesta 
puheenjohtaja 
15 

ISSN 1024-4492 
KOM(97) 218 lopullinen 
ASIAKIRJAT 
FI 08 07 11 
Luettelonumero : CB-CO-97-205-FI-C 
ISBN 92-78-19613-4 
Euroopan yhteisöjen virallisten julkaisujen toimisto 
L-2985 Luxemburg